Dozwil - Alemannische Wikipedia

# Dozwil

### Us der alemannische Wikipedia, der freie Dialäkt-Enzyklopedy

Wappe
Basisdate
Chanton: | Thurgau
Bezirk: | Arbon
BFS-Nr.: | 4406
PLZ: | 8580
Koordinate: | 47° 34' n. Br. 9° 19' ö. L.
Höchi: | 465 m ü. M.
Flächi: | 1.305 km²
Iwohner: | 525 (21. September 2005)
Websyte: | www.dozwil.ch
Charte

Dozwil isch e Gmeind im Bezirk Arbon im Kanton Thurgau i dä Schwiiz.

## [ändere] Geographie

Dozwil liit im Oberthurgau uf em Seerrugge. Am Dorfrand finded mer herrlichi Ussichtspunkt. Vo dene cha mer bi schönem Wätter de ganz Bodesee überblicke. Im Weschte vo Dozwil isch de Güttingerwald und im Oschte dä Romanshornerwald, Beides optimali Erholigsgebiet. Die nöchschte grosse Ort sind Amriswil i 3 km Entfernig, im Süde, und Romanshorn, 4 km entfernt, im Oschte. Beidi cha mer i wenige Minute erreiche. Mit de Flächi von 130.5 Hektare isch Dozwil di zweitchlinscht Gmeind im Kanton Thurgau.

## [ändere] Bevölkerig

Bevölkerigsentwicklig
Johr | Iiwohner
--- | ---
1990 | 433
2004 | 526
2005 | 525

Vo dä total 525 Iiwohner (2005) hend 53 Einwohner ä usländischi Staatsbürgerschaft. D'Bevölkerig isch sit 1970 stetig gwachse, bliibt aber sit em Johr 2000 ungefähr bi 500 Iiwohner stoh. Vor 1970 isch s'Dorf no vom ussterbe bedroht gsi, d'Iiwohnerzahle hend döt drastisch abgno.

### [ändere] Schuele, Hochschuele

Dozwil het e eignigi Primarschuel. Nur d'Chindergärtner gönd in Sommeri in Chindergarte. 1995 isch s'Oberstufezentrum Dozwil-Kesswil-Uttwil iigweiht worde. Ab em Oberstufealter gönd sit dem alli Schüeler us Dozwil, Kesswil und Uttwil in Dozwil id Schuel. ...

## [ändere] Weblinks

- Offiziell Website vo dä Gmeind Dozwil
- Artikel Dozwil im Historische Lexikon vo dä Schwiiz

Vun "http://als.wikipedia.org../../../d/o/z/Dozwil.html"

Kategori: Ort (Kanton Thurgau)

##### Views

- Artikel
- Diskussion
- Itzigi Version

##### Mitarbeit

- Wikipedia-Portal
- Artikel wo fähle

##### Hilf

- Froge?
- Stammtisch
- Finanzielli Hilf

##### Suech

##### Anderi Sprooche

- Deutsch
- English
- Français
- Italiano
- Português